Cuci

CUCI merupakan sebuah filem komedi Malaysia 2008 yang dibintangi oleh Afdlin Shauki, AC Mizal, Awie dan Hans Isaac. Filem arahan sulung Hans Isaac ini berdurasi 101 minit.

Sinopsis 
Mengisahkan empat pemuda yang merupakan anak angkat kepada sebuah keluarga telah meninggalkan kampung halaman dan berhijrah ke ibu kota Kuala Lumpur dengan satu azam untuk menceburi perniagaan pembersihan. Sebelum ini mereka banyak terlepas peluang pekerjaan disebabkan oleh sikap kurang ambil berat dalam segenap hal oleh adik-adiknya, dan membuatkan FAIRIL (Afdlin Shauki yang merupakan ketua dan seorang yang bercita-cita tinggi menggalakkan mereka menyertai sebuah pertandingan iaitu ‘Window Washing Olympic'. Pemenang dalam pertandingan ini akan menerima satu kontrak pembersihan yang besar iaitu membersihkan tingkap dan cermin bangunan pencakar langit KLCC, dan terceburlah adik beradik ini ke dalam dunia mencuci bangunan bangunan pencakar langit. Adakah adik-beradik FAIRIL, TAN (AC Mizal seorang yang cepat berputus asa dan yang takut kepada tempat tinggi, JOJO (Awie) yang berbadan besar dan cubamengambil alih tempat arwah nenek mereka TOK BI, dan KHAI (Hans Isaac) seorang yang lurus bendul menjadi penghalang kepada kejayaan FAIRIL kelak? Penganjur kepada pertandingan ini adalah CJ (Erra Fazira) dan dibantu oleh KALSUM (Umie Aida) yang diminati oleh KHAI dan JOJO. Tanpa pengetahuan KHAI, WIRA (Khir Rahman) yang merupakan pemegang kontrak pembersihan yang lepas, juga menyimpan perasaan terhadap CJ.

Dengan kepintaran dan semangatnya serta kekayaannya, WIRA percaya dia mampu memenangi hati CJ. Adakah CUCI-CUCI SERVICES akan memenangi pertandingan tersebut? Dan siapakah yang mampu menambat hati CJ? Segala persoalan akan terjawab dengan menonton filem CUCI.

Sebuah filem sulung arahan Hans Isaac, dengan mengambil pemandangan yang mengagumkan di sekitar Kuala Lumpur, bukan untuk jenaka semata-mata, tetapi melihat tentang kisah empat pencuci tingkap dengan sudut kamera yang menarik dan mampu membuatkan anda tidak berganjak dari tempat duduk. Kelakar, menyentuh hati, dan penuh dengan aksi-aksi komedi dengan kemunculan bintang terkenal seperti Dato’ Rahim Razali sebagai ahli perniagaan yang berjaya dan juga bapa kepada CJ. CUCI merupakan sebuah filem yang penuh warna-warni, bekerja keras, dan penuh ceria serta cuba membawa mesej ‘Malaysia Boleh Lakukan Jika Mereka Mencuba’ dan ANGAN-ANGAN ADALAH LANGKAH PERTAMA UNTUK MENCAPAI KEJAYAAN.

Pelakon

Pelakon utama
 Afdlin Shauki sebagai Fairil
 AC Mizal sebagai C' Tan
 Awie sebagai Jojo
 Hans Isaac sebagai Khai
 Umie Aida sebagai Kalsum Farah 
 Erra Fazira sebagai CJ
 Rahim Razali sebagai Tan Sri
 Khir Rahman sebagai Wira

Penampilan khas
 Maimon Mutalib sebagai Tok bi 
 Yusni Jaafar sebagai Ibu Kalsum Farah
 Indi Nadarajah sebagai Encik Leong 
 Harun Salim Bachik sebagai Janitor 
 Ida Nerina sebagai Penyambut Tetamu
 Syanie sebagai Pengganti Fairil 
 Ako Mustapha sebagai Orang Buta
 Que Haidar sebagai Penyanyi
 Rusdi Ramli sebagai Penjual Ubat
 Elaine Daly sebagai Peragawati
 Harith Iskander sebagai David

Rujukan

Pautan Luar 
 

Filem bahasa Melayu
Filem Malaysia tahun 2008
Filem arahan Hans Isaac